Presidenti Bush propozon masa për t'u ardhur në ndihmë pronarëve
Shtimi i rasteve kur pronarët hasin në vështirësi për të paguar huatë e marra nga bankat, ka shkaktuar trazira në tregjet financiare dh
Në prononcimin e tij të parë në publik për trajtimin e krizës së tregut të shtëpive në Shtetet e Bashkuara, Presidenti Bush donte t’i siguronte invesitorët, se themelet e ekonomisë amerikane vazhdojnë të jenë të forta. tha Presidenti. Në tregun e shtëpive, këta muajt e fundit ka patur mjaft vështirësi për shkak të kredive me interesa të axhustuara sipas tregut. Për këtë arsye, qindra mijëra njerëz që i kanë blerë shtëpitë me këto lloj kredish, dhe që e fillojnë pagesën e kredisë me kosto më të ulëta mujore, me shtimin e pagesës mujore për shlyerjen kredisë, ata nuk kanë mundur dot ta paguajnë atë. Sipas planit të propozuar nga Presidenti Bush, Agjencia Qeveritare e Shtëpive do t’i lejonte rreth 250 mijë familje që nuk janë në gjendje të paguajnë detyrimet mujore, të marrin hua të reja, që do t’i lejonin t’i mbanin shtëpitë, pa patur nevojë t’i shisnin ato. Kjo masë shënon një zgjerim historik të Agjencisë Federale të Shtëpive, një agjenci që shërben në periudha depresioni ekonomik, e cila tradicionalisht i ka shërbyer familjeve me të ardhura të pakta, ose mesatara, si dhe personave që blejnë shtëpi për herë të parë, por jo atyre që nuk paguajnë huatë. Duke qenë i ndërgjegjshëm për rrezikun dhe dëmin që do të sillte ndërhyrja e shtetit tek forcat e tregut, Presidenti thotë se qeveria federale e ka një rol për të ndihmuar pronarët e shtëpive, por ai është e kufizuar. Presidenti i bëri thirrje Kongresit t’i japë më tepër mundësira Agjencisë Federale të Shtëpive, që t’i ndihmojë më shumë pronarët e shtëpive, të cilët kanë marrë kredi me interes të axhustueshëm sipas tregut dhe premtoi se do të punojë së bashku me ligjvënësit, për reformimin e kodit të taksës së shtëpive, për t’i ndihmuar huamarrësit t’i rishikojnë kreditë e marra nga bankat. Mospagimi i këtyre kredive, i shoqëruar me rënien më të madhe të tregut të shtëpive në 16 vjet, ka çuar në rënien e volumit të kredive, gjë për të cilën, Drejtori i Rezervës Federale, Ben Bernanke, thotë se ai nuk do ta lejojë ngadalësimin e ekonomisë në përgjithësi. Ndërsa nuk e ka specifiuar se çfarë do të bëjë Banka Federale për lehtësimin e krizës së kredive, shumë analistë besojnë se Banka Qendrore muajin e ardhshëm do ta ulë përqindjen e interesit, për të parën herë në 4 vjet.//lk